## *proiect*

##### PARLAMENTUL REPUBLICII MOLDOVA

# L E G E

**pentru modificarea unor acte legislative**

Parlamentul adoptă prezenta lege organică.

**Art. I. –** Codul fiscal nr.1163/1997(republicat în Monitorul Oficial al Republicii Moldova, ediţie specială din 8 februarie 2007), cu modificările ulterioare, se modifică după cum urmează:

1. **Art. 103** se completează cu alineatul (911) cu următorul cuprins:

„(911) Se scutesc de T.V.A. fără drept de deducere mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale, desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal”.

1. **Art. 124** se completează cu alineatul (23) cu următorul cuprins:

„(23) Accizele nu se achită pentru mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale, desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal”.

1. **Art. 345** se completează cu alineatul (3) cu următorul cuprins:

 „(3) Nu constituie obiect al impunerii autovehiculele din dotarea echipelor/modulelor internaționale de intervenție care participă la desfășurarea exercițiilor internaționale de management al consecințelor situațiilor excepționale, acordă asistenţă internaţională pentru lichidarea consecinţelor situaţiilor excepţionale produse pe teritoriul Republicii Moldova sau pe teritoriile altor state.”

**Art. II.** – Legea nr.1380/1997 cu privire la tariful vamal (republicată în Monitorul Oficial al Republicii Moldova, ediţie specială din 1 ianuarie 2007), cu modificările ulterioare, se modifică după cum urmează:

1. **Art.28** se completează cu litera (x1) cu următorul cuprins:

„(x1) mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal”.

1. Nota la Anexa nr.2 se completează cu punctul (13) cu următorul cuprins:

 „ 13) Taxa pentru efectuarea procedurilor vamale nu se percepe pentru mărfurile consumabile importate de echipele/modulele internaționale de intervenție, care participă la exercițiile internaționale de management al consecințelor situațiilor excepționale, desfășurate pe teritoriul Republicii Moldova, destinate uzului sau consumului exclusiv al echipelor/modulelor internaționale de intervenție. Lista mărfurilor consumabile se aprobă de Ministerul Afacerilor Interne şi se prezintă Serviciului Vamal”.

**Art. III** – Art. 138 din Codul vamal al Republicii Moldova nr.1149/2000 (republicat în Monitorul Oficial al Republicii Moldova, ediţie specială din 1 ianuarie 2007), cu modificările ulterioare, se completează cu alineatul (11) cu următorul cuprins:

„(11) La introducerea sau scoaterea din Republica Moldova a mijloacelor de transport, echipamentelor, mărfurilor consumabile de echipele/modulele internaţionale de intervenţie, care participă la exerciţiile internaţionale de management al consecinţelor situaţiilor excepţionale, desfăşurate pe teritoriul Republicii Moldova, se efectuează vămuirea simplificată.”

 **Art. IV -** Prezenta lege intră în vigoare la expirarea a șase luni de la data publicării în Monitorul Oficial al Republicii Moldova.

**Preşedintele Parlamentului**